ரின்முகங் காணு மளவு (04) இன்னாது இரக்கப் படுதல் இரந்தவர் இன் முகம் காணும் அளவு. பரிமேலழகர் உரை இரக்கப் படுதல் இனனாது= இரத்தலேயன்றி இரக்கப்படுதலும் இனிது அன்று;  இரந்தவர் இன் முகம் காணும் அளவு= ஒரு பொருளை இரந்தவர் அது பெற்றதனால் இனிதாகிய அவர் முகங் காணும் அளவும். பரிமேலழகர் உரைவிளக்கம் எச்ச உம்மையும், முற்றும்மையும் விகாரத்தால் தொக்கன. இரக்கப்படுதல்- இரப்பார்க்கு ஈவல் என்றுஇருத்தல். அதனை 'இன்னாது' என்றது, "எல்லாம் இரப்பார்க்கு ஒன்று ஈயாமை (நாலடியார், 145) கூடுங்கொல்லோ" எனனும் அச்சம் நோக்கி. எனவே, எல்லாப்பொருளும் ஈதல் வேண்டும் என்பது பெறப்பட்டது. குறள்: 225 (ஆற்றுவாராற்றல்) ஆற்றுவா ராற்றல் பசியாற்ற லப்பசியை